# Almindelig Rosmarinlyng

### Fra Wikipedia, den frie encyklopædi

Du har nye beskeder (forskel fra næstsidste redigering).

| Almindelig Rosmarinlyng | ?

Videnskabelig klassifikation

Domæne: | Eukarya
Rige: | Plantae (Planter)
Divison: | Tracheophyta
Klasse: | Magnoliopsida (Tokimbladede)
Orden: | Ericales (Lyngordnen)
Familie: | Ericaceae (Lyngfamilien)
Slægt: | Andromeda (Rosmarinlyng)
Art: | Andromeda polifolia

Videnskabeligt artsnavn
Andromeda polifolia Linnaeus

Almindelig Rosmarinlyng (Andromeda polifolia) er en lille, stedsegrøn dværgbusk med en kuplet, halvkugleformet vækst. Grenene er opstigende, og barken er først lysegrå, men bliver snart rødbrun. Gamle grene kan få en opsprækkende bark. De slanke, gråbrune knopper er ikke meget synlige, for de sidder skjult bag bladstilken. De læderagtige blade er smalt lancetformede med indrullet rand. Oversiden er blank og mørkegrøn, mens undersiden er dækket af rustfarvede hår. Blomstringen foregår i maj-august, hvor de hvide eller svagt lyserøde blomster sidder samlet i endestillede klaser. Den enkelte blomst er krukke-ballomformet med sammenvoksede kronblade og ganske små, frie kronflige. Frugterne er glatte kapsler med mange små frø, som spirer villigt (på højmoser).

Ikke-synlige træk

Rodnettet er meget fint og stærkt iltkrævende. Planten er afhængig af mykorrhiza med mindst én egnet svampeart. Arten er sjælden og fredet i Danmark.

Størrelse

0,75 x 0,75 m (7,5 x 7,5 cm/år).

Hjemsted

Planten er nøje knyttet til de allermest sure højmoser. Den findes i Danmark på nogle få lokaliteter spredt mellem andre planter som f.eks. Almindelig Tranebær, Blåtop, Hvid Næbfrø, Klokkelyng, Liden Soldug og flere forskellige Tørvemosarter.

## [redigér] Kilder

- Systema naturae 2000 (classification) - Taxon: Andromeda polifolia

Rosmarinlyng fra Holmegaards mosen i Næstved

Hentet fra "http://da.wikipedia.org../../../a/l/m/Almindelig_Rosmarinlyng_ef58.html"

Kategorier: Taksonomisk beskrevet | Lyng-familien (Ericaceae) | Surbundsplanter | Hvide blomster | Stedsegrønne

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Suomi
- Lietuvių
- Nederlands
- ‪Norsk (bokmål)‬
- Polski
- Sámegiella
- Svenska
- Українська